Opið bréf til Skúla Helgasonar , formann skóla og frístundaráðs Reykjavíkurborgar og Dags B. Eggertssonar , borgarstjóra Reykjavíkur Góðan dag Ég vil hér með leggja fram opinbera kvörtun , ábendingu og leita svara við , hvers vegna er mismunað börnum og foreldreldrum / forráðamönnum þeirra sem eru hjá dagforeldrum og þeim sem eru á ungbarnadeildum í leikskólum Reykljavíkurborgar . Nýlega hafa verið opnaðar deildir fyrir yngstu börnin í nokkrum leikskólum borgarinnar en þangað komast ekki öll börn inn þrátt fyrir réttan aldur sem opnað hefur verið fyrir , vegna plássleysis eins og vitað er . Þeir foreldrar / forráðamenn sem eiga börn seinna á árinu og þurfa á daggæslu að halda þurfa að reiða sig á dagforeldra . Ójafnréttið liggur í niðurgreiðslum Reykjavíkurborgar á gjöldum til þessara misnumandi aðila . Barn í leikskóla fær meiri niðurgreiðslu á en barn á sama aldri sem er hjá dagmömmu . Hvers vegna ? Hér er mitt dæmi : Ég og maðurinn minn eigum barn sem er 15 mánaða , fætt í september 2018 og erum við fjölskyldan íbúar í Grafarholti . Barnið mitt kemst ekki inn í leikskólan fyrr en eftir 2 ára aldur sem er eftir haust 2020 vegna plássleysis . Ef barnið mitt væri á leikskóla myndi það muna okkur um 49.037 kr á mánuði . Við fáum svo einhvern systkinaafslátt af gjöldum eldra barnsins okkar þar sem við eigum tvö börn á leikskólaaldri . En þá má líka taka inn í reikningsdæmið að við fáum aftur á móti engar barnabætur þar sem við maðurinn minn erum bæði vinnandi fólk á meðal launum og of hátt launuð samkvæmt barnabótakerfi Íslands .